“ครม.” ตั้ง “พล.ต.อ.ชยพล” นั่งที่ปรึกษานายกฯ มีผลทันที!
“ครม.” เห็นชอบแต่งตั้ง “พล.ต.อ.ชยพล ฉัตรชัยเดช” เป็นที่ปรึกษานายกรัฐมนตรี มีผล 25 ต.ค.65 เป็นต้นไป
“ครม.” เห็นชอบแต่งตั้ง “พล.ต.อ.ชยพล ฉัตรชัยเดช” เป็นที่ปรึกษานายกรัฐมนตรี มีผล 25 ต.ค.65 เป็นต้นไป
25 ต.ค. 2565

นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติ/เห็นชอบเรื่องแต่งตั้ง หลายหน่วยงานดังนี้
สำนักเลขาธิการนายกรัฐมนตรี เสนอแต่งตั้ง พล.ต.อ.ชยพล ฉัตรชัยเดช ให้ดำรงตำแหน่งข้าราชการการเมือง ตำแหน่งที่ปรึกษานายกรัฐมนตรี ทั้งนี้ให้มีผลตั้งแต่วันที่ 25 ต.ค.65 เป็นต้นไป
กระทรวงสาธารณสุข เสนอแต่งตั้ง นายณรงค์ อภิกุลวณิช ผู้ตรวจราชการกระทรวงฯ ให้ดำรงตำแหน่งรองปลัดกระทรวงฯ ซึ่งเป็นตำแหน่งที่กำหนดขึ้นใหม่ตามมติ ครม.เมื่อวันที่ 18 ต.ค.65 ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
กระทรวงสาธารณสุข เสนอแต่งตั้งกรรมการในคณะกรรมการองค์การเภสัชกรรม แทนกรรมการเดิมที่พ้นจากตำแหน่ง และแต่งตั้งเพิ่มเติม ประกอบด้วย
1.นายปิยกร อภิบาลศรี ผู้แทนกระทรวงการคลัง (เป็นบุคคลในบัญชีรายชื่อกรรมการรัฐวิสาหกิจ) เป็นกรรมการแทน นายบุญชัย จรัสแสงสมบูรณ์
2.นายวินัย วนานุกูล เป็นกรรมการแทน นายสรณ บุญใบชัยพฤกษ์
3.นางสาวจรสพร เฉลิมเตียรณ เป็นกรรมการแทน นางสาวไตรทิพย์ ศิวะกฤษณ์กุล
4.นางพรอนงค์ บุษราตระกูล เป็นกรรมการเพิ่มเติม
ทั้งนี้ ตั้งแต่วันที่ 25 ต.ค.65 เป็นต้นไป และให้มีวาระการดำรงตำแหน่งเท่ากับกรรมการเดิมที่พ้นจากตำแหน่ง คือเท่ากับวาระของคณะกรรมการองค์การเภสัชกรรมชุดปัจจุบันที่คงเหลืออยู่